CELEX: 32005R1972
Language: sl
Date: 2005-11-29 00:00:00
Title: Uredba Sveta (ES, Euratom) št. 1972/2005 z dne  29. novembra 2005  o prilagoditvi stopnje prispevka za pokojninsko zavarovanje uradnikov in drugih uslužbencev Evropskih skupnosti od  1. julija 2005

3.12.2005   
            
            
               SL
            
            
               Uradni list Evropske unije
            
            
               L 317/1
            
         
      UREDBA SVETA (ES, EURATOM) št. 1972/2005
   z dne 29. novembra 2005
   o prilagoditvi stopnje prispevka za pokojninsko zavarovanje uradnikov in drugih uslužbencev Evropskih skupnosti od 1. julija 2005
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Kadrovskih predpisov za uradnike Evropskih skupnosti in Pogojev za zaposlitev drugih uslužbencev Skupnosti, določenih z Uredbo (EGS, Euratom, ESPJ) št. 259/68 (1), kakor so bili nazadnje spremenjeni z Uredbo (ES, Euratom) št. 723/2004 (2), in zlasti člena 83a in Priloge XII h Kadrovskim predpisom,
   ob upoštevanju predloga Komisije,
   ob upoštevanju naslednjega:
   
               (1)
            
            
               V skladu s členom 13 Priloge XII h Kadrovskim predpisom je Eurostat 1. septembra 2005 predstavil poročilo o petletni aktuarski oceni 2005 pokojninskega zavarovanja, ki posodablja parametre iz te priloge. Iz te ocene izhaja, da je stopnja potrebnega prispevka za zagotovitev aktuarskega ravnotežja sistema pokojninskega zavarovanja 10,3 % osnovne plače.
            
         
               (2)
            
            
               Kljub temu v skladu s členom 2(2) Priloge XII prilagoditev, ki bo začela učinkovati 1. julija 2005, ne sme uvesti stopnje prispevka, ki bi bila višja od 10,25 %.
            
         
               (3)
            
            
               Zato bi bilo treba prilagoditi potrebno stopnjo prispevka za zagotovitev aktuarskega ravnotežja za pokojninsko zavarovanje uradnikov in drugih uslužbencev Evropskih skupnosti na največ 10,25 % osnovne plače –
            
         SPREJEL NASLEDNJO UREDBO:
   Člen 1
   Stopnja prispevka iz člena 83(2) Kadrovskih predpisov se z učinkom od 1. julija 2005 določi na 10,25 %.
   Člen 2
   Ta uredba začne veljati na dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. novembra 2005
      
         
            Za Svet
         
         
            Predsednik
         
         A. JOHNSON
         
      
   
   
      (1)  UL L 56, 4.3.1968, str. 1.
   
      (2)  UL L 124, 27.4.2004, str. 1.